1932માં તેના લગ્ન રેમન્ડ પાર્કસ નામના વાળંદ સાથે થયા. કાળા લોકોને આગળ લાવવા માટે રચાયેલી સમિતિ NAACP (National Association for the Advancement of Colored People) માં તે કાર્યકર હતો. રોઝા પાર્કસ આ સમિતિની પ્રથમ મહિલા સભ્ય અને સેક્રેટરી બની હતી. 1943માં બળાત્કારના કેસમાં જેના પર જૂઠો આરોપ હતો તે બે કાળા યુવાનોના બચાવ માટે આ પતિ-પત્નીએ ખૂબ મહેનત કરી હતી. આ જ વર્ષે તેણે પહેલી વાર મતદાન આપવા માટે પ્રયાસ કર્યો અને બે વાર તેને લેખિત પરિક્ષામાં નાપાસ કરીને ના પાડવામાં આવી. ત્રીજીવાર પાસ ન થઈ હોત તો લડત લેવાની તેણે તૈયારી રાખી હતી.